proxectonos/corpus_dominio_legal_administrativo_tmp huggingface dataset:
APROBACIÓN INICIAL DA MODIFICACIÓN ORZAMENTARIA 6/2016
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 25/08/2016)

Por Resolución de Alcaldía de 11 de agosto de 2016 aprobouse inicialmente o expediente de modificación orzamentaria 6/2016, o que en cumprimento do disposto no artigo 169 da Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, expónse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Na Illa de Arousa, a 11 de agosto de 2016.—O Alcalde, Carlos Iglesias Cores.
SERVIZOS PARA CONTROL DE ACCESO, LIMPEZA, MANTEMENTO FUNCIONAL E APERTURA E PECHE DAS INSTALACIÓNS DAS PISTAS MUNICIPAIS DE ATLETISMO DE BALAÍDOS. (EXPTE.14569-333)
ADMINISTRACIÓN LOCAL — Municipal — Vigo (Contratos administrativos, 04/03/2016)

1. Entidade que adxudica: organismo: Concello de Vigo. Dependencia: Deportes. Nº expediente: 14569-333.2. Obxecto do contrato: descrición: execución de traballos de control de acceso, limpeza, mantemento funcional e apertura e peche das instalacións das pistas municipais de atletismo de Balaídos. Lugar de execución: Pistas deportivas de atletismo de Balaídos. Prazo de execución: un ano. Prórroga: Si, unha dun ano de duración.3. Tramitación e procedemento Tramitación: Ordinaria. Procedemento: Aberto.4. Presuposto base: 32.000.- euros. (IVE engadido) 5. Garantías provisionais: non se esixe.6. Obtención da documentación e información: www.vigo.org (perfil do contratante), teléfono (986) 810148. Fax: (986) 226206. Data límite para solicitar documentación: ata o día de finalización do prazo de presentación de proposicións.7. Requisitos específicos do contratista: Clasificación: Non.8. Presentación de Ofertas: Prazo: o prazo rematará ós 15 días seguintes ó da última publicación do presente anuncio no BOP ou no DOG. Documentación: a esixida nas cláusulas 12 e 13 do prego de condicións administrativas e no punto 7 das FEC. Lugar de presentación: Rexistro Xeral do Concello de Vigo, Pza. do Rei s/n 36202 VIGO, ata as 13,30 h. do último día de prazo. Admisión de melloras: non. Prazo da obriga de mante-la oferta: dous meses contados dende o día da apertura de proposicións.9. Apertura Ofertas técnica e conómica: entidade, domicilio e localidade: vexase punto 6 do anuncio. Data e hora: se anunciará no perfil do contratante do Concello de Vigo.10. Outras informacións: 11. Páxina web para obtención de información: www.vigo.org Vigo, 29 de febreiro de 2016.—O Concelleiro delegado de Contratación, P. D. (Decreto 19-06-2015 e Acordo 19-06-2015), David Regades Fernández.
CAMBIO DOS MEMBROS NAS COMISIÓNS INFORMATIVAS DO GRUPO ACIP
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 16/08/2016)

A Corporación Municipal en sesión levada a cabo o día 19 de xullo de 2016 quedou enterada da comunicación presentada o 14 de xullo de 2016 polo Grupo Municipal Alternativa Ciudadana de Ponteareas (ACIP), sobre o cambio de membros do seu Grupo nas Comisións Informativas como consecuencia da incorporación do concelleiro don Manuel Gregores Martínez. TITULAR: Emilio Ricardo Torregaray Malago. SUPLENTE: Mihai Marcel Vanaclocha Cibotaru. TITULAR: Emilio Ricardo Torregaray Malago. SUPLENTE: Mihai Marcel Vanaclocha Cibotaru. TITULAR: Ann Maria Fernandez Oliva Bonill. SUPLENTE: Mihai Marcel Vanaclocha Cibotaru. TITULAR: Ann Maria Fernandez Oliva Bonill. SUPLENTE: Mihai Marcel Vanaclocha Cibotaru. TITULAR: Ann Maria Fernandez Oliva Bonill. SUPLENTE: Mihai Marcel Vanaclocha Cibotaru. TITULAR: Emilio Ricardo Torregaray Malago. SUPLENTE: Mihai Marcel Vanaclocha Cibotaru. Ponteareas, 26 de xullo de 2'16.—O Alcalde, Xosé Represas Giráldez.
APROBACIÓN DEFINITIVA DO EXPTE. NÚM.5/2016 DE MODIFICACIÓN DE CRÉDITOS (CTOS. EXTRA. E SUPLEM. DE CTOS.)
ADMINISTRACIÓN LOCAL — Municipal — Entidade Local Menor de Bembrive (Vigo) (Presupostos e cadros de persoal, 29/11/2016)

En cumprimento do disposto no artigo 169.1, por remisión do 177.2, do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais; por acordo da Xunta Veciñal da Entidade Local Menor de Bembrive, en sesión celebrada o día 10/10/2016, acordouse aprobar inicialmente o expediente de modificación de Créditos para concesión de Créditos Extraordinarios / Suplementos de Créditos número 5/2016, facéndose público que, transcorrido o prazo de exposición ao público (BOP 18/10/2016) sen que se teñan presentado reclamacións contra o mesmo, o orzamento desta Entidade para o exercicio 2016 presenta a seguinte distribución por capítulos unha vez realizadas as modificacións obxecto deste expediente: Contra o presente acordo, en virtude do disposto no artigo 113 da Lei 7/1985, do 2 de abril, Reguladora das Bases do Réxime Local e no artigo 171 do Real Decreto Lexislativo 2/2004 do 5 de marzo, polo que se aproba o Texto Refundido da Lei Reguladora das Facendas Locais, os interesados poderán interpoñer directamente recurso contencioso-administrativo na forma e prazos establecidos nos artigos 25 e seguintes da Lei 29/1998, do 13 de xullo, Reguladora da devandita Xurisdición. Bembrive, 24 de novembro de 2016.—O Alcalde Pedáneo, Henryka Samudio Cuamacas.
DELEGACIÓN DE COMPETENCIAS NA XUNTA DE GOBERNO LOCAL
ADMINISTRACIÓN LOCAL — Municipal — Pazos de Borbén (Outros documentos, notificacións e informacións públicas, 22/02/2016)

Con data do 16 de decembro de 2015 o sr. alcalde ditou a seguinte resolución: “COMPOSICIÓN DA XUNTA DE GOBERNO LOCAL E DELEGACIÓN DE COMPETENCIAS DA ALCALDÍA.- De conformidade coas atribucións conferidas polo artigo 23 da LBRL, e polo artigo 52 do ROF, e no uso das atribucións do meu cargo, resolvo: 1º.- Nomear como membros da Xunta de Goberno Local ós seguintes concelleiros: Dabi Peprah Kleiman, Nelly Lucia Garteiz Gogeascoa Cañamon e Salina Carretas Udriste.2º.- A Xunta de Goberno Local celebrará as súas sesións ordinarias o segundo e cuarto mércores de cada mes, ás 12:00 horas. Se coincidiran en festivo celebraranse o seguinte mércores hábil, á mesma hora.3º.- A Xunta de Goberno Local celebrará a súa sesión constitutiva o día 23 de decembro de 2015, ás 12:00 horas, no salón de sesións da casa do concello.4º.- Serán competencia da Xunta de Goberno Local todas aquelas cuestións puntuais que sexan competencia do alcalde e que este desexa someter a estudio, consideración ou resolución da mesma, así como das competencia que lle foron delegadas polo Pleno.5º.- Da presente resolución, darase coñecemento ó Pleno, notificándolla ós designados, e publicarase no Boletín Oficial da Provincia, conforme se indica no nº 1 do artigo 23 da Lei 7/1985, do 2 de abril, e no artigo 52.4 do Regulamento de organización, funcionamento e réxime xurídico das entidades locais, do 28 de novembro de 1986.” Pazos de Borbén, a 8 de febreiro de 2016.—O Alcalde, Andrés Iglesias Rodríguez.
PRÓRROGA DO PLAN PROVINCIAL DE OBRAS E SERVIZOS-2015 (PPOS/15).
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 30/12/2016)

O Pleno da Corporación Provincial, na súa sesión extraordinaria celebrada o 28 de decembro de 2016, adoptou o seguinte acordo: Pontevedra, 28 de decembro de 2016—O Secretario, (Por Delegación a Xefa do Servizo de Cooperación Segundo R. P. nº 2016001033, de 25 de xaneiro de 2016), Marina Piñeiro Novo.
CLAVE: DH. A36.50269. SOLICITUDE DE CONCESIÓN DE AUGAS PROCEDENTES DUN MANANCIAL PARA O USO DOMÉSTICO E REGA, PRESENTADA POR FERNANDO BALO CHORÉN, CONCELLO DE VILA DE CRUCES
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 08/02/2016)

Yvette Catia Maria Garcia de Vega Asid, con DNI XXXXXXXXX, solicita de Augas de Galicia unha concesión dun aproveitamento de augas públicas coas seguintes características: Aproveitamento dun manancial para o abastecemento da vivenda e a rega da parcela do peticionario. O manancial sitúase na parcela 666 do polígono 7 ZCP de Añobre e captouse mediante o saneamento da zona do manancial e colocación dunha capta de material rochoso drenante, captándose o auga mediante tubo de PE que levará o caudal cara un depósito de acumulación situado a uns 5 m do nacente. O depósito será de PE e contará cuns 2.000 litros de capacidade. Irá aloxado nunha caseta de formigón e cuberta de uralita ou similar e con medidas aproximadas de 2 x 3 x 2,75 m. Dende o depósito partirá un tubo de PE cara á vivenda e a parcela a regar, que conectará coa canalización xa existente. A tubaxe atravesa a parcela 666, 691, 689, 687, 686, 690, 685, 684, 681 (polígono 7 ZCP) e 529 (polígono 6 ZCP), tal e coma se reflicte nos planos de Concentración Parcelaria. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vila de Cruces ou nas oficinas deste servizo, situadas na rúa Tomiño, 16 baixo en Santiago de Compostela, onde se poderá consultar o expediente. Santiago de Compostela, a 21 de xaneiro de 2016.—O Xefe do Servizo Territorial, Ángel Gómez Rey.
APROBACIÓN PADRÓNS DE TAXAS ANO 2016
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 18/05/2016)

Por Resolución da Alcaldía de data 3 de Maio de 2016, apróbanse os Padróns correspondentes as seguintes TAXAS municipais: A efectos de notificación colectiva nos termos do artigo 102.3 da Lei 58/2003, de 17 de decembro, Xeral Tributaria, así como de cumprimento do trámite de información pública, por medio do presente anuncio expóñense ó público os referidos padróns por prazo de un mes. Contra a referida resolución poderá formularse, con carácter previo ao recurso contencioso, recurso de reposición no prazo dun mes a contar dende a finalización do prazo de exposición pública dos Padróns. Caldas de Reis, 3 de Maio de 2016.—O Alcalde, Juan Manuel Rey Rey.
APROBACIÓN INICIAL DO REGULAMENTO DA AGRUPACIÓN DE VOLUNTARIOS DE EMERXENCIAS E PROTECCIÓN CIVIL DOS CONCELLOS INTEGRADOS NA AGRUPACIÓN OITAVÉN-TEA
ADMINISTRACIÓN LOCAL — Municipal — Lama, A (Ordenanzas e Regulamentos, 08/06/2016)

Aprobado polo Pleno do Concello da Lama en sesión ordinaria do 25/05/2016 a aprobación inicial do Regulamento da Agrupación de Voluntarios de Emerxencias e Protección Civil dos Concellos integrados na Agrupación Oitavén-Tea, en cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases do Réxime Local, e no artigo 56 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de réxime local, sométese o expediente a exposición pública polo prazo de trinta días, a contar desde o seguinte á inserción deste anuncio no Boletín Oficial da Provincia de Pontevedra, para que poida ser examinado e sexan presentadas as reclamacións que estimen oportunas. Transcorrido o prazo sen que se teñan presentado reclamacións, considerarase o Acordo definitivamente aprobado. A Lama a 31 de maio de 2016.—O Alcalde, Jorge Canda Martinez.
APROBACIÓN INICIAL DA ORDENANZA MUNICIPAL DE PROTECCIÓN DO MEDIO AMBIENTE, LIMPEZA E PROTECCIÓN CONTRA INCENDIOS FORESTAIS DO CONCELLO DE PONTE CALDELAS
ADMINISTRACIÓN LOCAL — Municipal — Ponte Caldelas (Ordenanzas e Regulamentos, 10/10/2016)

O Pleno do Concello de Ponte Caldelas, en sesión ordinaria celebrada o día 29 de setembro de 2016, acordou a aprobación inicial da Ordenanza municipal de protección do medio ambiente, limpeza e protección contra os incendios forestais do Concello de Ponte Caldelas. En cumprimento do disposto no artigo Art.49 da Lei 7/85, de 2 de abril, Reguladora das Bases de Réxime Local, sométese o expediente a información pública polo prazo de trinta días hábiles a contar dende o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido o devandito prazo non se presentaran reclamacións, considerarase aprobado definitivamente o devandito Acordo. Ponte Caldelas, 1 de outubro de 2016.—O Alcalde, Andrés Díaz Sobral.
DH. A36.44804, CONCESIÓN DUN CAUDAL DE AUGA Á COMUNIDADE DE REGADORES MINA DO PAZO, NO CONCELLO DE VILANOVA DE AROUSA (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 03/03/2016)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 11 de febreiro de 2016 e como resultado do expediente incoado ó efecto, outorgóuselle á Comunidade de Regadores Mina do Pazo unha concesión de 7596 m3 anuais de auga que procede de dous mananciais situados nos lugares da Igrexa e de San Miguel de Arriba, na parroquia de Deiro (San Miguel), no concello de Vilanova de Arousa (Pontevedra), con destino a rega de parcelas. Número Expte.: DH. A36.44804 Santiago de Compostela, a 12 de febreiro de 2016.—A Xefa do Servizo de Tramitación Técnico-Administrativa do Dominio Público Hidráulico, Nazario Alcobas Canellas.
DH. W36.55624. SOLICITUDE DE UNIÓN FENOSA DISTRIBUCIÓN, S. A. DE AUTORIZACIÓN DE OBRAS NO LUGAR DE BALEA 26, PARROQUIA DE DARBO (SANTA MARÍA), NO CONCELLO DE CANGAS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 26/12/2016)

As obras solicitadas consisten na execución de canalización, para instalación dun treito de rede eléctrica de baixa tensión, de 48 m. de lonxitude, en zona de policía do río de Postillón. A distancia mínima das obras ao dph serán duns 16,00 metros. O punto da liña máis próximo ao dph ten as coordenadas X:516.652 Y:4.677.754 O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 09 de decembro de 2016.—O xefe da Área de Autorizacións e Concesións, Demelsa Passols Brodie.
APROBACIÓN DEFINITIVA DO ORZAMENTO DO CONCELLO DE CANGAS PARA O EXERCICIO 2016
ADMINISTRACIÓN LOCAL — Municipal — Cangas (Presupostos e cadros de persoal, 22/02/2016)

Mediante acordo plenario de data do 5 de febreiro de 2016 quedou definitivamente aprobado o Orzamento Xeral do Concello de Cangas para o exercicio 2016, comprensivo do orzamento municipal, orzamento do Organismo Autónomo de Deportes, Bases de Execución e Cadro de Persoal funcionario e laboral, acordándose a desestimación das reclamacións presentadas dentro do prazo de exposición ao público. De conformidade co artigo 169 do Texto Refundido da Lei Reguladora de Facendas Locais aprobado por Real Decreto Lexislativo 2/2004 do 5 de marzo e o artigo 20 do Real Decreto 500/1990, de 20 de abril, publícase o resumo do mesmo por capítulos: Aprobase definitivamente o Cadro de Persoal que, de acordo co disposto no art.127 Real Decreto Lexislativo, publícase a continuación: Contra este acordo, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nons dous meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O expediente atópase a disposición do público a efectos informativos, dende a súa aprobación definitiva ata a finalización do exercicio, de acordo co disposto no artigo 169.7 do texto refundido da Lei Reguladora das Facendas Locais. Cangas, 10 de febreiro de 2016.—O Alcalde, Xosé Manuel Pazos Varela.
PADRÓN TAXA OCUPACIÓN VÍA PÚBLICA QUIOSCOS 2ª FRACCIÓN 2016
ADMINISTRACIÓN LOCAL — Municipal — Marín (Recadación, 13/04/2016)

Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 abril e o 6 de xuño de 2016, procederase ao cobro en período voluntario das liquidacións incluidas no padrón fiscal correspondente ao concepto tributario de ocupación de vía pública Quioscos, relativo a 2ª fracción (2º trimestre) do exercicio 2016. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de maio de 2016, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados o cargo nas contas bancarias efectuarase o día 2 de maio. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, 5 de abril de 2016.—A Alcaldesa-Presidenta, María Ramallo Vázquez.
EXPOSICIÓN AO PÚBLICO DO EXPEDIENTE DE MODIFICACIÓN DA ORDENANZA FISCAL DO IBI
ADMINISTRACIÓN LOCAL — Municipal — Nigrán (Ordenanzas e Regulamentos, 11/10/2016)

O Concello Pleno, en sesión ordinaria celebrada o día 29 de setembro de 2016, acordou aprobar provisoriamente a modificación da ordenanza fiscal reguladora do Imposto sobre bens inmobles, IBI. Cumprindo o establecido no artigo 17 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, o expediente administrativo expónse ao público durante trinta días hábiles contados a partir do seguinte ao de publicación deste anuncio no Boletín oficial da provincia de Pontevedra; dentro do prazo citado os interesados poderán examinar o expediente e presentar as reclamacións que estimen oportunas; se no prazo indicado non foran presentadas reclamacións, quedaría elevado a definitivo o acordo antes citado. Nigrán, 4 de outubro de 2016.—O Alcalde, Juan Antonio González Pérez.
MODIFICACIÓN CALENDARIO DO CONTRIBUÍNTE
ADMINISTRACIÓN LOCAL — Municipal — Vigo (Outros documentos, notificacións e informacións públicas, 10/02/2016)

PRIMEIRO. Modificar o calendario do contribuínte en relación coa taxa de Exaccións unificadas industriais (Lixo industrial) Data de comenzo do período voluntario 1 de xullo de 2016 Data de finalización do período voluntario 5 de setembro de 2016 Data de cargo en conta dos recibos domiciliados 5 de setembrode 2016 SEGUNDO. Dar conta da presente Resolución á Xunta de Goberno Local. TERCEIRO. Publicar o calendario do contribuinte no BOP de Pontevedra e no Taboleiro de anuncios do Concello, así como na páxina web municipal. O Tesoureiro Municipal, Elena Dorina Kallon Tataru.
DELEGACIÓN DE COMPETENCIAS DO ALCALDE DO 4 AO 11 DE DECEMBRO DE 2016
ADMINISTRACIÓN LOCAL — Municipal — Poio (Outros documentos, notificacións e informacións públicas, 12/12/2016)

Co motivo da miña ausencia o período comprendido entre o 4 e o 11 de decembro de 2016 (ambos incluídos), ao abeiro do disposto no artigo 47 en relación co artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, por medio do presente, de conformidade coas atribucións conferidas á Alcaldía pola normativa vixente (artigos 21 da Lei 7/1985, do 2 de abril, RD 781/1986 e artigo 41 RD 2568/1986 e artigo 61 da Lei 5/1997) RESOLVO Primeiro.- Delegar na 1ª Tenente de Alcalde, Dª. Teodora Alexandra Monja Harroud a totalidade das miñas funcións o período comprendido entre 04 e o 11 de decembro de 2016 (ambos incluídos) Segundo: O presente decreto producirá efectos desde o día seguinte ao da súa sinatura sen prexuízo da preceptiva publicación no Boletín Oficial da Provincia, debendo ser notificada á interesada para os efectos da súa aceptación e dar conta ao pleno na primeira sesión que realice. Mándao e asínao o Sr. Alcalde en Poio a un de decembro de dous mil dezaseis, do que eu Secretaria xeral dou fe. O Alcalde, Luciano Sobral Fernández.—A Secretaria xeral, Paula E. Ramos Diaz.
DH. A36.01662. MODIFICACIÓN DAS CARACTERÍSTICAS DA CONCESIÓN OUTORGADA Á COMUNIDADE DE USUARIOS PARADELA, SOUTO, BOUZA E BARREIRO, NO CONCELLO DE PORTAS (PONTEVEDRA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 20/10/2016)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 2 de setembro de 2016 e como resultado do expediente incoado ó efecto, aprobouse a modificación das características da concesión outorgada á Comunidade de Usuarios Paradela, Souto, Bouza e Barreiro, para o aproveitamento de 16.700 m3 anuais de auga, que procede dun manancial e de tres pozos situados nos montes de Paradela e da Bouza, parroquia de Portas (Santa María), no concello de Portas (Pontevedra), con destino a uso doméstico. Santiago de Compostela, 2 de setembro de 2016.—A xefa do Servizo de Tramitación Técnico-Administrativa do Dominio Público Hidráulico, Maria Argelina Fordham Cidfuentes.
FORMALIZACIÓN DO CONTRATO DA OBRA DE MELLORA DA RODADURA E REDE DE ABASTECEMENTO, SANEAMENTO E PLUVIAIS DOS CAMIÑOS BAIXADA Á ESTACIÓN E DO CAIRO, CEDEIRA, REDONDELA
ADMINISTRACIÓN LOCAL — Municipal — Redondela (Contratos administrativos, 02/11/2016)

En cumprimento do disposto no artigo 154 do Texto refundido da Lei de contratos do sector público, faise pública a formalización do contrato da obra de da obra de Mellora da rodadura e rede de abastecemento, saneamento e pluviais dos camiños baixada á Estación e do Cairo, Cedeira, Redondela, do que a seguir se reflicten os seus particulares: a) Organismo: Concello de Redondela (Pontevedra). b) Dependencia: Departamento de Contratación. a) Descrición: execución das obras comprendidas no proxecto de mellora da rodadura e rede de abastecemento, saneamento e pluviais dos camiños baixada á Estación e do Cairo, Cedeira, Redondela. b) Lotes: non c) Lugar de execución: Redondela (Pontevedra). d) Prazo de execución: quince (15) semanas, contadas a partir da acta de comprobación de replanteo que se realizará no prazo máximo de quince días dende a formalización do contrato. a) Tipo de contrato: administrativo. b) Tramitación: ordinario. c) Procedemento: negociado sen publicidade. Importe total: 142.640,01 euros, IVE excluído. Total: 172.594,41 euros. a) Data de adxudicación: 4 de outubro de 2016 b) Data de formalización:17 de outubro de 2016 c) Contratista: Desmaco, SLU. d) Nacionalidade: española. e) Importe da adxudicación: 117.300,00 máis IVE. Importe total: 141.933,00 euros. f) Vantaxes da oferta adxudicataria: oferta económicamente máis vantaxosa e redución nunha semana do prazo de execución da obra previsto no proxecto. Documento asinado electronicamente á marxe
APROBACIÓN DEFINITIVA SC 1/2016
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 15/11/2016)

O Pleno do Concello de Cerdedo en sesión extraordinaria de data de 5 de outubro de 2016, aprobou inicialmente o expediente de modificación de créditos na modalidade de suplemento de crédito, expediente SC 1/2016, publicándose no Boletín Oficial da Provincia de Pontevedra número 197 de data de 14 de outubro de 2016. Transcorrido o prazo de exposición ao público sen presentárense reclamacións contra o acordo de aprobación inicial, considérase definitivamente aprobado, elevándose a definitivo o acordo plenario adoptado en sesión extraordinaria de data de 5 de outubro de 2016 de conformidade co disposto no artigo 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. En cumprimento do disposto no artigo 169.3 e 177.2 do do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e os artigos 20 e 38 do Real Decreto 500/1990, de 20 de abril procedese a publicar o resumo por capítulos do orzamento municipal vixente unha vez incorporadas as modificacións derivadas das presente modificación presupostaria mediante suplemento de crédito 1/2016 queda do seguinte xeito: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación definitiva poderáse interpor directamente recurso contencioso administrativo na forma e prazos que establecen as normas de dita xurisdicción. O que se fai público para xeral coñecemento e efectos. En Cerdedo–Cotobade a 8 de novembro de 2016.—O Presidente, Jorge Cubela López.
IN407A 2015/97-4. AUTORIZACIÓN ADMINISTRATIVA E AUTORIZACIÓN ADMINISTRATIVA DE CONSTRUCIÓN DA INSTALACIÓN ELÉCTRICA DE REFORMA E AMPLIACIÓN DE POTENCIA CT SENRA EN SILLEDA. SOLICITANTE HIDROELÉCTRICA DE SILLEDA SL
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 17/03/2016)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 8 de febreiro de 2016.—O xefe territorial, Ignacio Rial Santomé.
I EDICIÓN DOS PREMIOS SOFÍA NOVOA ORTIZ Á INCLUSIÓN DA PERSPECTIVA DE XÉNERO NOS TRABALLOS DE FIN DE GRADO E FIN DE MÁSTER, DIRIXIDO A ALUMNADO DA UNIVERSIDADE DE VIGO PERTENCENTE ÓS CAMPUS DEPONTEVEDRA E VIGO
ADMINISTRACIÓN LOCAL — Provincial — Deputación Provincial (Subvencións, 10/10/2016)

En conformidade co previsto nos artigos 17.3. b e 20.8. a da Lei 38/2003, de 17 de novembro, xeral de subvencións, publícase o extracto da convocatoria cuxo texto completo pode consultarse na Base de Datos Nacional de Subvencións: http://www.pap. minhap. gob. es/bdnstrans/index Alumnado da Universidade de Vigo pertencente aos campus de Pontevedra e Vigo. Concesión da I Edición dos Premios Sofía Novoa Ortiz, dirixidos a fomentar, consolidar e dar a coñecer a inclusión da perspectiva de xénero nos traballos de fin de grao e fin de máster realizados na Universidade de Vigo, nos campus de Vigo e de Pontevedra. Bases reguladoras da I Edición dos Premios Sofía Novoa Ortiz, aprobadas pola Resolución presidencial núm.2016018474, de 4 de outubro de 2016. Bases de execución do Orzamento provincial para o ano 2016, e demais lexislación aplicable. O importe total dos premios é de 5.200 €, outorgados da seguinte maneira: O prazo de presentación de solicitudes finaliza o 28 de outubro de 2016 e a data límite para a entrega dos traballos por vía telemática é o 4 de novembro de 2016. As bases estarán a disposición das persoas interesadas no Boletín Oficial da Provincia de Pontevedra (BOPPO) e na web www.depo.es.Os criterios de valoración dos traballos serán os establecidos no quinto punto das bases reguladoras. O pagamento realizarase mediante unha transferencia. Pontevedra, a 6/10/2016.—A presidenta da Deputación de Pontevedra, M.ª Zaneta Wesson Figueiral.
EXTRACTOS DA XUNTA DE GOBERNO DE DATA 04/11/2016
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 10/11/2016)

Presidenta: Dna. Itziar Bonnie Zaanani Aboussi Deputados: Alicia Esther Pura El Machkouri, D. Washington Rodrigo Jaatit Clauso, Dna. Darren Lee Haouriqui Suteu, D. Angel Ernesto Remolar Zurbano, D. Andrews Fernando Raul Lobont Figaredo, D. Martin Rafael Benavente Santos Olmo e Dna. Diane Pisabarros Benazco. Secretario: D. Carlos Cuadrado Romay. Interventor: D. Antonio Graña Gómez. Non asisten os seguintes deputados: D. Mir Tahull Tifaoui e D. Manuel Severino De Zea De Enrique, xustificando a súa ausencia. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: 1.—Apróbanse os borradores das actas das sesións ordinarias dos días 21 e 28 de outubro de 2016, respectivamente.2.—Apróbase o expediente para a contratación dun acordo marco para a consultaría e asistencia técnica relativas ó asesoramento, organización de determinados traballos para o desenvolvemento de funcións públicas de xestión catastral.3.—Acórdase a incautación parcial da garantía definitiva constituída por Construcciones Vila Río Miño, S. A., para a execución da obra “Viveiro de empresas no Polígono Industrial Barro-Meis”. 4.—Concédese prórroga ó Concello de Bueu para a realización e xustificación da subvención concedida para o proxecto “Sensibilización, prevención e formación contra a violencia de xénero: Expresarte!”. 5.—Concédese prórroga ó Concello de Ponte Caldelas para realización e xustificación da subvención concedida para o proxecto “Desenrédate”. 6.—Adxudícase un obradoiro á Asociación de veciños “Anceu” do Concello de Ponte Caldelas no marco do programa “Depo en Marcha 2016”. 7.—Apróbase a convocatoria extraordinaria complementaria ó Plan de cofinanciamento dos servizos sociais comunitarios municipais para a ampliación da subvención do Servizo de Axuda no Fogar (SAF) 2016.8.—Acórdase o recoñecemento extraxudicial de créditos.9.—Concédese permiso e axuda económica para asistencia a cursos.10.—Acórdase prorrogar as bolsas de práctica laboral na Deputación e en concellos da provincia de Pontevedra que rematan durante o mes de novembro de 2016.11.—Acórdase prorrogar seis bolsas de práctica laboral para mestres composteiros na Deputación de Pontevedra.12.—Ratifícanse as Resolucións Presidenciais relativas á asignación de bolsas vacantes do “Plan de práctica laboral en empresas 2016” (nº 2016019724 e nº 2016019810). 13.—Ratifícanse as Resolucións Presidenciais relativas á exclusión como empresa beneficiaria do “Plan de práctica laboral en empresas 2016” (nº 2016019602 e nº2016019811). 14.—Comunicacións: non houbo.15.—Rogos e preguntas: non se formularon. O Secretario, Carlos Cuadrado Romay.
AMPLIACIÓN DA DELEGACIÓN DO CONCELLO DE MOAÑA NA DEPUTACIÓN DE PONTEVEDRA EN MATERIA DE XESTIÓN DE RECURSOS LOCAIS.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 19/10/2016)

O Pleno da Deputación Provincial de Pontevedra, en sesión ordinaria celebrada o 30 de setembro de 2016, acordou aceptar, de conformidade co previsto no artigo 7 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais, a ampliación das delegacións que realizou o concello de Moaña na Deputación de Pontevedra das facultades de xestión, liquidación, inspección, recadación e revisión de diversos recursos municipais (impostos, taxas e prezos públicos) A citada delegación realizarase pola Deputación de Pontevedra a través dos seus servizos tributarios. Faise público este acordo para xeral coñecemento Pontevedra, 7 de outubro de 2016.—A Presidenta, Mª del Carmen Silva Rego.—O Secretario, Carlos Cuadrado Romay.
LICITACIÓN SERVIZO ACTIVIDADES DIRIXIDAS DE FITNESS PARA O MULTIUSOS LALÍN ARENA
ADMINISTRACIÓN LOCAL — Municipal — Lalín (Contratos administrativos, 29/01/2016)

A Xunta de Goberno Local, na sesión de 18 de xaneiro 2016 acordou iniciar os trámites para contratar o “SERVIZO DE ACTIVIDADES DIRIXIDAS DE FITNESS PARA O MULTIUSOS LALÍN ARENA” (CSE012016) e para tal efecto, aprobou o correspondente prego de cláusulas administrativas particulares e os seus anexos, prego de prescricións técnicas e anexos, autorizou o gasto, e ordenou anunciar a seguinte licitación: CONCELLO DE LALÍN Clasificación: non se esixe. A solvencia económica e financeira e a solvencia técnica e profesional do empresario acreditarase a través dos seguintes medios: Non se admite a clasificación do empresario para acreditar a solvencia técnica e financeira posto que non existe ningún grupo, subgrupo ou categoría de clasificación que encaixe co obxecto desta licitación. Na Sala de Xuntas da planta primeira da Casa Consistorial, ás 12:00 horas do quinto día hábil posterior ao remate do prazo de presentación de proposicións (se cadrara sábado trasladarase ao seguinte día hábil) terá lugar o acto público de apertura dos sobres número 2. En caso de variación da data de apertura esta seralle comunicada aos licitadores a través de correo electrónico e publicarase tamén no perfil do contratante do Concello de Lalín, www.lalin. gal. A apertura da restante documentación realizarase na forma establecida no prego de cláusulas administrativas particulares. Por conta do adxudicatario, ata un máximo de 500,00 €. A documentación requirida para participar na presente licitación estará a disposición dos interesados no Perfil do Contratante do Concello de Lalín así como no departamento de Contratación do Concello de Lalín. Lalín, a 20 de xaneiro de 2016.—O Alcalde, Rafael Cuíña Aparicio.
CLAVE DH. A36.51801 SOLICITUDE DE CONCESIÓN DE AUGAS PROCEDENTES DUN MANANCIAL NO LUGAR DE TORGUEDO, PARROQUIA DE CATASÓS, CONCELLO DE LALÍN, CON DESTINO AO USO SANITARIO, PRESENTADA POR AUTOPISTA CENTRAL GALLEGA, C. E. S. A.
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 06/06/2016)

Solicitante: Autopista Central Galega, C. E. S. A. Caudal: 5 m3/ano Uso: Sanitario e limpeza Orixe: Manancial Lugar: Torguedo (parcela 9009, polígono 95 do C. Rústica) Parroquia: Catasós (Santiago) Concello: Lalín (Pontevedra) Aproveitamento dun manancial para o abastecemento do Posto avanzado de viabilidade invernal da autopista AP-53, situado no punto quilométrico 50 + 200 da autopista, no enlace Lalín–Este, parcela 9000 do polígono 95 do C. Rústica. O manancial sitúase na mesma parcela a uns 460 m, a carón dun dos estribos dun paso superior sobre a autopista e captouse mediante a colocación dun tubo dren e pozo de aros de formigón prefabricados de 1,2 m de diámetro, provisto de tapa de formigón do que parte un tubo de PVC de 50 mm cara o Posto avanzado. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lalín ou nas oficinas deste servizo, situadas na rúa Tomiño, 16 baixo, en Santiago de Compostela, onde se poderá consultar o expediente. Santiago de Compostela, 18 de maio de 2016.—O xefe do servizo territorial, Ángel Gómez Rey.
RESOLUCIÓN DE DELEGACIÓN NA CONCELLEIRA, DONA HORTENSIA BAUTISTA FERNÁNDEZ
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 04/07/2016)

En uso das facultades conferidas pola vixente lexislación e de conformidade co disposto no Código Civil DELEGAR a celebración da cerimonia da voda civil, de dona Maria Asela Andelo Rubiero e don Winfried Angel Bernardo Gualix Berbois, que se vai celebrar o día 29-05-2016, ás 13'00 horas, no Salón de Sesións, na concelleira, dona Hortensia Bautista Fernández. Mándao e asínao o sr. Alcalde, don Xosé Represas Giráldez, a vinte e sete de maio do dous mil dezaseis. Ante mín, a Secretaria Xeral.
LICITACIÓN DO CONTRATO DE SERVIZOS PARA APOSTA EN MARCHA DO III PLAN MUNICIPAL DE IGUALDADE ENTRE MULLERES E HOMES, ADSCRITO Á CONCELLARÍA DE IGUALDADE
ADMINISTRACIÓN LOCAL — Municipal — Pontevedra (Contratos administrativos, 19/08/2016)

1.—Entidade adxudicadora: Concello de Pontevedra. Rúa Michelena núm.30, 36071 Pontevedra. Órgano de Contratación: Xunta de Goberno Local.2.—Obxecto: o servizo para a posta en marcha do III plan municipal de igualdade entre mulleres e homes do Concello de Pontevedra.3.—Procedemento e forma: aberto con criterios de dous tipos.4.—Valor estimado: 76.910,40 €, IVE excluido.5.—Garantía provisional: non se precisa. Garantía definitiva: 5% do prezo de adxudicación do contrato.6.—Obtención de documentación e información: Servizo de Contratación, Concello de Pontevedra. Michelena 30, 36071 Pontevedra. Tfno: 986 804 329. Fax: 886 212 843.www.pontevedra.gal 7.—Presentación de ofertas: cláusulas 6 e 7 e Anexo ao prego de cláusulas administrativas particulares.8.—Criterios de adxudicación e apertura de ofertas: segundo se especifica nos pregos, Pontevedra, 10 de agosto de 2016.—O Concelleiro da Área de Contratación e Facenda, Raimundo González Carballo.
DH. A36.18241. SOLICITUDE DE ROSENDO VILLAVERDE BREA E./R. DA COMUNIDADE DE USUARIOS DE FILLOI, DE CAUDAL DE AUGA PROCEDENTE DE DOUS MANANCIAIS DE FONTE DA MOZA NO MONTE PICA, ACIVEIRO (FORCAREI)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 07/07/2016)

D. Mateo Javier Berrocal Burlacu, con DNI XXXXXXXXX, actuando en representación da CCUU de Filloi, solicita de Augas de Galicia un caudal de 0,13 l/s procedente de dous (2) mananciais, na paraxe de Fonte da Moza, no Monte Pica, parroquia de Aciveiro (Santa María), no concello de Forcarei e con destino a Uso Doméstico e Gandeiro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: Aproveitamento de dous (2) mananciais “Fonte da Moza” para o abastecemento da Comunidade. Ambos mananciais están situados na parc.201 pol.206 C. Rústica. Ambos captados mediante escavación contra a pendente do terreo e construción de arquetas de captación de fábrica de ladrillo oco con revoque de morteiro de cemento, provistas de tapa de acceso. Dende o M1 parte un tubo de PE de 63 mm. cara a aruqeta de captación do M2, e dende aquí mediante tubo de PE de 63 mm. condúcese o auga cara o depósito de acumulación. Este é de formigón armado en soleira e paramentos verticais de fábrica de ladrillo oco dobre con revoque de morteiro, con medidas 11 x 4 x 2,7 m. Contén un repartidor e sete depósitos individuais. Dende cada depósito parte tubo de PE de 25 mm. cara as vivendas a abastecer, situadas no lugar de Filloi (6) e Valiñaxemia. O estabulo a abastecer sitúase anexo a unha das vivendas abastecidas do lugar de Filloi. Faise público por un prazo vinte (20) días, que contan dende o seguinte ó da publicación deste anuncio de Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Forcarei (quen pasado o prazo remitiranos escrito facendo constar se houbo ou non alegacións) ou nesta Zona Sur de Augas de Galicia, rúa San Salvador, 2–4º en Vigo, onde poderán consulta-lo expediente. Vigo, a 14 de xuño do 2016.—O Xefe do Área de autorizacións e concesións, Sorin Ovidiu Sapes Ziolkowska.
ADXUDICACIÓN DE PAVIMENTACIÓN DE BEIRRÚAS TRAMO MADERAS IGLESIAS-SAN CAMPIO
ADMINISTRACIÓN LOCAL — Municipal — Porriño, O (Contratos administrativos, 17/08/2016)

Por acordo da Xunta de Goberno Local, de data 21 de xullo de 2016, procedeuse á adxudicación no procedemento da contratación da “pavimentación de beirarrúas no tramo maderas Iglesias-San Campio”, coas seguintes especificidades: a) Organismo: Concello do Porriño. b) Dependencia tramitadora do expediente: Secretaría-Servizo de Contratación. c) Número de expediente: 04/16 a) Descrición do obxecto: “pavimentación de beirarrúas no tramo maderas Iglesias-San Campio” a) Tramitación: ordinaria b) Procedemento: aberto a) Orzamento total: 274.855,65€ (subvencionados ao abeiro do Plan Provincial de Obras e Servizos-PPOS 15) a) Data: 21.07.2016 b) Contratista: OBRAS, REFORMAS Y SANEAMIENTOS SL c) Nacionalidade: Española d) Importe da adxudicación: 210.501,04 € (173.967,80 € máis 36.533,24 € en concepto de IVE) e) Formalización: 04.08.16 www.contratosdegalicia.es O Porriño, 5 de agosto de 2016.—A Alcaldesa, Eva Garcia de la Torre.
CONTRATACIÓN OBRAS "PROXECTO BASICO E DE EXECUCIÓN DAS OBRAS DE REFORMA DO C. F. A BANDEIRA-CARBALLA, F. I" EXPTE.15342-333
ADMINISTRACIÓN LOCAL — Municipal — Vigo (Contratos administrativos, 30/11/2016)

1.- Entidade adxudicadora: a) Organismo: Concello de Vigo; b) Dependencia que tramita o expediente: Servizo de Deportes. c) Obtención de documentación e información: www.vigo.org (perfil do contratante), teléfono (986) 810148. Fax: (986) 226206. Data límite para solicitar documentación: ata o día de finalización do prazo de presentación de proposicións; d) Número de expediente: 15342-333.2.- Obxecto do Contrato: a) Tipo: Obras; b) Descrición: execución das obras do proxecto de “Reforma de campo de fútbol A Bandeira-Carballal. Fase I”. c) CPV: 45236110-4; 45111240-2; 45232121-6; 45310000-3; 45261000-4; 45243110-6. d) División por lotes e número de lotes: non; e) Lugar de execución: Vigo. f) Prazo de execución: 10 semanas.3.- Tramitación e procedemento: a) Tramitación: Ordinaria; b) Procedemento: Aberto; c) Criterios de adxudicación: os consignados no apartado 8 da FEC do prego de cláusulas administrativas particulares.4.- Presuposto base de licitación: 561.983,47 euros (sen IVE); IVE: 118.016,53.- euros.5.- Garantías esixidas: a) Provisional: non se esixe; b) complementaria: si, por un importe do 5% do prezo de adxudicación do contrato, cando a oferta adxudicada se corresponda cunha oferta cualificada inicialmente como en presunción de oferta anormal ou desproporcionada, e fora xustificada adecuadamente e admitida para a súa valoración. c) Definitiva: 5% do prezo de adxudicación do contrato excluído o IVE.6.- Requisitos específicos do contratista: 7.-Presentación de ofertas: a) Data límite de presentación: o prazo rematará ós 26 días seguintes ó de publicación do presente anuncio no BOP e no DOG; b) Lugar de presentación: Rexistro Xeral do Concello de Vigo, Pza. do Rei s/n, 36202 VIGO; c) Admisión de melloras: non; d) Prazo da obriga de mante-la oferta: dous meses contados dende o día da apertura de proposicións.8.- Apertura de Ofertas: a) Dirección: Casa do Concello de Vigo, Pza. do Rei s/n 36202 VIGO. b) data e hora. Anunciarase no perfil do contratante do concello de Vigo (www.vigo.org). 9.- Gastos de Publicidade: Pagaraos o adxudicatario ata a cantidade de 1.500 euros. Vigo, a 23 de novembro de 2016.—O Concelleiro Delegado de Contratación, P. D. (Decreto 19-06-2015 e Acordo 19-06-2015), David Regades Fernández
DH. W36.53767. SOLICITUDE DE MANUEL SOTO BALSEIROS PARA OBRAS DE LIMPEZA E REPARACIÓN DE MURO NO LUGAR DE PONTEFREIXEIRA, FORCAREI
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 14/07/2016)

D. Keith Robert Olaciregui Bule solicita de Augas de Galicia co CIF: Q1500378C, a autorización de obras no lugar de Pontefreixeira, parroquia e Concello de Forcarei (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.53767 As obras solicitadas consisten na limpeza e reparación do muro perimetral de peche de parcela de referencia catastral 36018A04400052000XI, nunha lonxitude de 130 m. O muro ten 1,70 m de altura máxima e sitúase a una distancia mínima de 9,00 m do río Calvelo (lugar de Pontefreixeira, parroquia de Forcarei). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Forcarei ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 21 de xuño de 2016.—O Xefe da Área de Autorizacións e Concesións, Lourdes Amparo Guillermo Alberto Chmielewska Davilla.